Adatkezelési tájékoztató

(a fekvőbetegeknek eljuttatott személyre szóló levelek és üzenetek kezelésével kapcsolatban)

Jelen adatkezelési tájékoztató azon magánszemélyek részére készült, akik fekvőbeteg kórházi ellátást vesznek igénybe a Gottsegen György Országos Kardiovaszkuláris Intézetben (továbbiakban: Intézet).

A fekvőbeteg ellátás kapcsán az Intézet szeretné elősegíteni a bennfekvő betegek (továbbiakban: Érintett) kapcsolattartását a családdal és a hozzátartozókkal, ezért egy úgynevezett „Kapocs” programot indít.

Ezen törekvésünk kapcsán, amennyiben az Érintett vagy annak közeli hozzátartozója, gyermekek esetében szülő vagy gondviselő személy hozzájárulását, adja az alábbi tevékenységgel segítjük:

* kezeljük a fekvőbeteg részére érkezett üzeneteket, leveleket;
* felolvassuk / átadjuk azt a levelet, amely egy nálunk fekvő betegnek e-mailen vagy postán érkezik (fényképet is);
* lejátsszuk azt a hanganyagot, amit e-mailen hozzánk eljuttatnak.

A fenti tevékenység biztosításához „Hozzájáruló nyilatkozat” megléte szükséges, melyet az Érintettől vagy az alábbiakban jelzett hozzátartozóktól fogadunk el.

A közeli hozzátartozó [fogalma](https://hu.wikipedia.org/wiki/T%C3%B6rv%C3%A9nyi_meghat%C3%A1roz%C3%A1s) alá a magyar Polgári Törvénykönyv 8:1. §-a szerint jelenleg a következő hozzátartozók tartoznak:

* a házastárs, bejegyzett élettárs,
* az egyeneságbeli rokon,
* az örökbefogadott,
* a mostoha- és nevelt gyermek,
* az örökbefogadó-, a mostoha- és a nevelőszülő,
* valamint a testvér.

Más személyektől hozzájáruló nyilatkozatot nem áll módunkban elfogadni.

**Fontos megjegyzés!**

Az Érintett számára beérkező levelet, fényképet a „Kapocs” program munkatásai olvassák és kezelik, kinyomtatják és az ellátó osztály részére lezárt borítékban továbbítják. A kinyomtatott levelet a felolvasást vagy a továbbítást követően nem áll módunkban tárolni, ezért a levelet helyreállíthatatlan módon megsemmisítjük.

A fenti tevékenység hatékony megszervezéséhez, lebonyolításához az alábbi személyes adatok megadása szükséges: név, születési adatok, e-mail cím, anyja neve, ellátó osztály megnevezése (a továbbiakban együtt: személyes adatok).

**Az adatkezelés célja:** az érintettek kapcsolattartásának elősegítése a fekvőbetegek kórházi ellátásának ideje alatt.

A hozzájáruló nyilatkozaton az alábbiak kerülnek feltüntetésre:

A nyilatkozatot tevő adatai és a rokoni kapcsolat megnevezése.

Megismertem és elfogadom az adatkezelési tájékoztatóban foglaltakat. A személyes adatok megadásával önkéntesen hozzájárulásomat adom, hogy a közölt személyes adatokat (név, születési adatok, e-mail cím, anyja neve, ellátó osztály) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés a) pontja és a 9. cikk (2) bekezdés i) pontjára figyelemmel, hozzájáruló nyilatkozata visszavonásáig, a Gottsegen György Országos Kardiovaszkuláris Intézet a kórházi fekvőbeteg ellátás idejére kezelje. Az Intézet a közölt személyes adatokat védett módon tárolja, nyilvánosságra nem hozza, külföldre és harmadik félnek nem továbbítja. A közölt személyes adatokat az Intézet csak az adatkezelési tájékoztatóban megadott célra használja.

**Az adatkezelés időtartama:** a kórházi bennfekvés időtartama.

Az adatkezelés az ellátást követően megszűnik, a tárolt adatok megsemmisítésre kerülnek.

**Az adatkezeléssel kapcsolatos jogok**: Önt, mint Érintettet a személyes adatai kezelésével összefüggésben megilleti a hozzáféréshez, a helyesbítéshez, a törléshez, az adatkezelés korlátozásához, és a visszavonáshoz való jog.

A hozzáféréshez való jog alapján Ön, mint Érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy tájékoztatást kapjon az adatkezelés céljáról, azon személyekről, akikkel a személyes adatokat közölték vagy közölni fogják, a személyes adatok tárolásának időtartamáról.

Ön, mint Érintett bármikor jogosult továbbá a pontatlanul, tévesen kezelt adatai helyesbítését kérni.

Az adatkezelés korlátozásához való jog alapján Ön, mint Érintett jogosult arra, hogy kérésére az adatkezelő korlátozza az adatkezelést. A korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek.

Tiltakozáshoz való joga alapján Ön, mint Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének alapuló kezelése ellen. Ebben az esetben az adatkezelő a személyes adatokat nem kezelheti tovább.

A kapcsolattartási adatai kezeléséhez adott hozzájárulását bármikor visszavonhatja, ebben az esetben az adatait az adatkezelő a tárolt adatokat a törvényben előírt határidőn belül törli.

Az Érintett a személyes adatai kezelésével összefüggő jogsérelme esetén, továbbá jogainak érvényesítése érdekében a Gottsegen György Országos Kardiovaszkuláris Intézethez fordulhat.

Az adatvédelmi tisztviselő neve: Nagy István

Cím:1096. Budapest, Haller út 29.

Az érintett az adatkezelővel, illetve az adatkezeléssel szemben a Nemzeti Adatvédelmi és Információszabadság Hatóságnál is élhet panasszal.

A hatóság elérhetőségei: Nemzeti Adatvédelmi és Információszabadság Hatóság, 1055 Budapest, Falk Miksa utca 9-11., levelezési cím: 1530 Budapest, Pf. 5.

Bíróság előtti jogérvényesítés esetén a perben az adatkezelő székhelye szerint illetékes törvényszék (Fővárosi Törvényszék, 1055 Budapest, Markó utca 27.; levelezési cím: 1363 Budapest, Pf. 16) jár el.